paragraph_text: Javne usluge su na relativno niskoj razini, te na 10.000 stanovnika dolazi tek jedan liječnik. Od preko 17 tisuća kilometara cesta, manje od 900 je asfaltirano. Znatan dio prometa ide velikom rijekom Kongo, koja državu dijeli od većeg susjeda Demokratske Republike Kongo. Na rijeci Kongo nalazi se glavni grad zemlje Brazzaville, s približno 1,5 milijuna stanovnika. U neposrednom susjedstvu Brazzavillea, točno preko rijeke Kongo, nalazi se Kinshasa, 10 - milijunski glavni grad DR Kongo.